《秋声八咏用杜公部秋兴八首韵》
清代·徐宗干

峰峦一抹衬秋晖，古木萧疏露翠微。猿抱悬崖千丈啸，鸦栖落叶半天飞。

梵音泉石心思彻，诗境匡庐面目违。绝顶百围吟远籁，尚留红树带霜肥。

作者简介：（1796—1866）清江苏通州人，字树人。嘉庆二十五年进士。道光间历山东曲阜、泰安等县知县，累擢福建台湾道。同治间官至福建巡抚。曾协同左宗棠击败汀、漳李世贤部太平军。卒谥清惠。有《斯未信斋文稿》及自订年谱。